钦定古今图书集成/明伦汇编/闺媛典/第321卷 > 皇清五十四 > 毛柱妻胡氏
## 钦定古今图书集成/明伦汇编/闺媛典/第321卷 > 皇清五十四 > 毛柱妻胡氏

按《江山县志》：胡氏，清漾毛柱妻。年二十七，夫亡。家极贫，事姑以孝。姑病革，曰：“吾以幼子累，若姑殁，殡殓如礼。” 抚叔楷学成名。长子默，寇乱被获，将杀之，旁有云：“此胡节妇子，不可杀。” 获免。已而食饩于庠，次子黯亦入泮。皆以学行显。